TTWไม่เพิ่มทุน5ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

บอร์ดสั่งจ่ายเงินปันผลเพิ่มขึ้นทุกปี ตั้งเป้า10ปีมาร์เก็ตแคปทะลุแสนล.
โพสต์ทูเดย์ — TTW มองน้ำเทียบค่าทองคำในทศวรรษที่ 21 ปักธงเพิ่มมาร์เก็ตแคปเป็นกว่า 1 แสนล้านบาท แผน 5 ปีทุ่มงบลงทุน 2 หมื่นล้าน แต่ห้ามเพิ่มทุนต้องปันผลเพิ่มทุกปี
นายทนง พิทยะ ประธานคณะกรรมการบริษัท น้ำประปาไทย (TTW) กล่าวปาฐกถาพิเศษ ในงานเลี้ยงเนื่องในโอกาสบริษัทดำเนินงานมาครบ 10 ปีเมื่อค่ำวันที่ 23 พ.ย.ที่ผ่านมาว่า แนวโน้มใน 10 ปีข้างหน้า บริษัทมีเป้าหมายเพิ่มมูลค่าหลักทรัพย์ตามราคาตลาด (มาร์เก็ตแคป) เป็นมากกว่า 1 แสนล้านบาท เทียบกับปัจจุบันอยู่ที่ 2.4 หมื่นล้านบาท 
ทั้งนี้ บริษัทจะดำเนินธุรกิจน้ำให้ครบวงจร ไม่หยุดเฉพาะธุรกิจน้ำประปาเท่านั้น จะทำธุรกิจบำบัดน้ำเสียเข้าสู่ธุรกิจพลังงาน และโครงการดูแลสิ่งแวดล้อมที่ดีในอนาคตด้วย นอกจากนี้บริษัทก็จะไม่หยุดการลงทุนเฉพาะในประเทศไทย ต้องมองหาพันธมิตรไปลงทุนในต่างประเทศด้วย 
“ในทศวรรษที่ 21 น้ำจะกลายเป็นทองคำ และน้ำสะอาด 1 ลูกบาศก์เมตร จะเกิดน้ำเสียเท่ากับ 0.8 ลูกบาศก์เมตร ซึ่งน้ำเสียเป็นปัญหาของกรุงเทพฯ ภูเก็ต พัทยา และหัวเมืองใหญ่ๆ แต่การรีไซเคิลน้ำเสียกลับมาเป็นน้ำดี ตอนนี้ยังมีต้นทุนค่อนข้างสูง เพราะฉะนั้นจะต้องช่วยกันอนุรักษ์ อย่างไรก็ตามคณะกรรมการบริษัทให้คำมั่นสัญญาต่อผู้ถือหุ้น และผู้เกี่ยวข้องว่า จะช่วยดูแลสิ่งแวดล้อมให้กับประเทศไทย” นายทนง กล่าว 
ด้านนายสมโพธิ ศรีภูมิ กรรมการผู้จัดการ กล่าวว่า คณะกรรมการ (บอร์ด) ได้อนุมัติแผนดำเนินงาน 5 ปี (25542558) โดยตั้งงบลงทุนไว้ทั้งหมด 2 หมื่นล้านบาท เพื่อสร้างรายได้แตะ 7,6007,700 ล้านบาท เทียบกับปีนี้คาดว่าจะอยู่ประมาณ 4,400 ล้านบาท และสินทรัพย์รวมจะเพิ่มขึ้นประมาณ 70% จาก 2.1 หมื่นล้านบาท เป็น 3.63.7 หมื่นล้านบาท 
ทั้งนี้ บริษัทยังตั้งเป้าสัดส่วนรายได้จะมาจากธุรกิจพลังงาน 35% จากปัจจุบันอยู่ที่ 5% ของรายได้ทั้งหมดและลดสัดส่วนรายได้จากธุรกิจน้ำลงเหลือ 65% โดยมุ่งเน้นด้านธุรกิจบริหารจัดการน้ำเสียและการผลิตไฟฟ้าจากพลังงานทดแทน 
อย่างไรก็ตาม บอร์ดได้มอบโจทย์ว่าบริษัทห้ามเพิ่มทุนจดทะเบียนตลอด 5 ปีนี้ และจะต้องจ่ายเงินปันผลทุกปี ในจำนวนไม่น้อยกว่าปีที่ผ่านมา เพื่อต้องการดูแลผู้ถือหุ้นในปัจจุบัน ส่วนแหล่งที่มาของเงินลงทุนจำนวน 2 หมื่นล้านบาทมาจากเงินกู้และเงินหมุนเวียนของบริษัท ตอนนี้บริษัทมีเงินสดอยู่ 3,000 ล้านบาท
ส่วนราคาหุ้น TTW ที่ปรับตัวขึ้นจากระดับ 56 บาทขึ้นไปแตะ 7 บาทก่อนหน้านี้ นายสมโพธิ กล่าวว่า น่าจะเกิดจากนักลงทุนในประเทศเข้าใจในธุรกิจของบริษัทดีขึ้นจึงเข้าไปซื้อหุ้นเพิ่ม ทำให้สัดส่วนการถือหุ้นของสถาบันในประเทศ ต่างประเทศ และนักลงทุนรายย่อยอยู่ใกล้เคียงกันประมาณ 30% ของปริมาณหุ้นที่หมุนเวียนในตลาด